Document ID: 31998R0381

KOMMISSIONENS FORORDNING (EF) Nr. 381/98 af 18. februar 1998 om tilpasning af bilagene til forordning (EF) nr. 1256/96 om anvendelse af et flerårigt arrangement med generelle toldpræferencer for perioden 1. juli 1996 til 30. juni 1999 for visse landbrugsprodukter med oprindelse i udviklingslande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1256/96 af 20. juni 1996 om anvendelse af et flerårigt arrangement med generelle toldpræferencer for perioden 1. juli 1996 til 30. juni 1999 for visse landbrugsprodukter med oprindelse i udviklingslande (1), senest ændret ved forordning (EF) nr. 2623/97 (2), særlig artikel 15, stk. 3, og artikel 18, og
ud fra følgende betragtninger:
Artikel 15, stk. 3, i nævnte forordning fastlægger proceduren for indførelse af ændringer af bilag I, II og VI til forordningen, der nødvendiggøres af ændringer i den kombinerede nomenklatur; Kommissionens forordning (EF) nr. 2086/97 af 4. november 1997 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (3) indeholder nye elementer, der har indflydelse på de lister, der optræder i bilag I og VI til forordning (EF) nr. 1256/96, og det er derfor hensigtsmæssigt at tilpasse disse bilag i overensstemmelse hermed fra den 1. januar 1998;
bestemmelserne i denne forordning er i overensstemmelse med udtalelsen fra Udvalget for de Generelle Præferencer -
UDSTEDT FØLGENDE FORORDNING:
Artikel 1
Bilag I og VI til forordning (EF) nr. 1256/96 skal tilpasses, som det er anført i bilaget.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende. Den anvendes fra den 1. januar 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. februar 1998.

Labels: 3
19
6